Domitians Stadion
Domitians Stadion var et stadion i Rom. Det kunne rumme 30.000 tilskuere og var det første stadion i sten i antikkens Rom.
Opførelsen af Domitians Stadion på Marsmarken blev påbegyndt af kejser Domitian. Det blev indviet omkring 86 e.v.t. og blev brugt til sportslege og lejlighedsvis til gladiatorkampe.
Grundplanen havde samme form som et græsk stadion og måler ca. 275 x 106 m. Den havde parallelle langsider, en halvkugleformet kortside mod nord og en lige side mod syd. Bygningen var bygget op af to niveauer med bueindgange.
Piazza Navona er anlagt oven på Domitians Stadion, hvilket kan ses i udformningen af pladsen. Resterne af det antikke stadion ligger ca. fem meter under pladsens gadeplan, men ved nedrivningen af huse på den nordlige del af Piazza Navona i 1930'erne blev dele af monumentet blotlagt, bl.a. en af indgangsbuerne.
Domitians Stadion er optaget på UNESCOs Verdensarvsliste.